Cuneiform Tablet Kt 89/k 383a (FS N Özgüç 134ff. 153)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
KIŠIB a-šu-an GUDU₄ ša ḫi-gi₅-ša KIŠIB wa-ša-tap-ra GUDU₄ ša ni-sà-ba KIŠIB ḫa-šu-ú-ma-an GAL ma-ḫi-ri-im KIŠIB tur₄-ma-li KIŠIB na-ki-li-it KIŠIB pè-ru-wa KIŠIB kam-ma-li-a lu-a-pí-iš šu-pu-da-aḫ-šu DUMU-ú-šu be-tám i-ga-ra-tim il₅-qé-ú šu-mì-a-wa DUMU-šu GAL mì-ma i be-tim ib-ší-ú i-zu-úz zi-tù-šu ú i-dí-ni-šu uš-té-ṣí iš-tù be-tim ip-tár-sú ḫu-ma-da-šu i-na-ar ú a-ta-ta-a a-na šu-mì-a-wa pár-sú šu-ma a-ma-tí-ma šu-mì-a-wa a-ša-sú DUMU-ú-šu e-mu-šu a-na lu-a-pì-iš šu-pu-da-aḫ-šu DUMU-e-šu be-tí-šu ḫu-ma-da-šu i-na-ar ú a-ta-ta-a i-tù-ar 10 ma-na KÙ.BABBAR i-da-an ú i-du-ku-šu šu-ma lu-a-pì-iš šu-pu-da-aḫ-šu DUMU-ú-šu ḫu-ma-da-šu DUMU-ú-šu a-ta-ta-a a-na šu-mì-a-wa a-ší-tí-šu DUMU-e-šu bé-tí-šu i-tù-ar 10 ma-na KÙ.BABBAR i-da-an ú i-du-ku-šu ar-ḫa-lam ú-nu-ša-am ša ru-ba-im šu-mì-a-wa šu-pu-da-aḫ-šu 2-šu-nu e-ta-ni-ú ḫu-ma-da-šu i-na-ar a-ta-ta a-na ar-ḫa-lim ú-nu-ší-im ša ru-ba-im la ṭá-ḫu-ú e-lu i qá-té wa-ar-šu-ma ru-ba-im ḫal-gi₅-a-šu GAL sí-mì-il₅-tim